Pirkimo specialiųjų sąlygų 2 priedas „Techninė specifikacija“

**(Sutarties 1 priedas)**

**PASLAUGŲ TECHNINĖ SPECIFIKACIJA**

1. **SĄVOKOS**

Naudojamos sąvokos ir trumpiniai:

| **Trumpinys** | **Paaiškinimas** |
| --- | --- |
| SIĮVS | Valstybinės mokesčių inspekcijos prie Lietuvos Respublikos finansų ministerijos Saugumo informacijos ir įvykių valdymo sistema |
| VMI prie FM | Valstybinė mokesčių inspekcija prie Lietuvos Respublikos finansų ministerijos |

1. BENDROJI DALIS:
   1. Paslaugas atlieka Tiekėjas Pirkėjui.
   2. Visi Sutarties reikalavimai (visos sąlygos) susiję su Paslaugų atlikimu, Sutartyje tampa Tiekėjo įsipareigojimais.
   3. Tiekėjo atstovai Paslaugų atlikimo klausimais su Pirkėjo atstovais bendrauja lietuvių kalba.
2. Pirkimo objekto aprašymas
   1. **Viešojo pirkimo (Sutarties) objektas.** SIĮVS gamintojo garantijos ir garantinės priežiūros pratęsimo paslaugos.
   2. Tiekėjas turi užtikrinti 36 mėnesių SIĮVS gamintojo garantijos ir garantinės priežiūros pratęsimo paslaugų teikimą, kurio metu už vienkartinį fiksuotą mokestį visą sutarties laikotarpį be jokių papildomų mokėjimų turi būti šalinami SIĮVS gedimai, visos sugedusios SIĮVS aparatinės įrangos dalys nemokamai pakeičiamos naujomis (naujais keičiami sugedę kietieji diskai lieka Užsakovui), pateikiami programinės įrangos atnaujinimai (naujos versijos, klaidų pataisymai ir pan.) ir teikiamos konsultacijos SIĮVS naudojimo klausimais. SIĮVS gedimai turi būti šalinami Užsakovo patalpose (angl. on site). SIĮVS gamintojo garantijos ir garantinės priežiūros pratęsimo paslaugų laikotarpis pradedamas skaičiuoti nuo 2025 gruodžio 15 d. SIĮVS gamintojo garantijos ir garantinės priežiūros pratęsimo paslaugos turi būti teikiamos SIĮVS gamintojo.
   3. Tiekėjas turi Pirkėjui pateikti SIĮVS gamintojo dokumentą patvirtinantį SIĮVS gamintojo garantijos ir garantinės priežiūros pratęsimo paslaugų įsigijimą, informacija apie šį įsigijimą taip pat turi būti nurodoma SIĮVS gamintojo savitarnos portale.
   4. Gamintojo garantijos ir garantinės priežiūros pratęsimo paslaugos turi būti taikomos šioms turimoms SIĮVS (realizuotos naudojant „Trellix“ gamintojo įrangą) dalims:

| **Eil. Nr.** | **Pavadinimas** | **Mato vnt.** | **Kiekis** | **Gamintojo garantijos ir garantinės priežiūros pratęsimo paslaugų trukmė** |
| --- | --- | --- | --- | --- |
|  | Trellix Enterprise Security Manager, Log Manager and Event Receiver Combination 6100 (ENMELM-6100) aparatinė ir programinė įranga | vnt. | 1 | 36 mėnesiai |
|  | Trellix Advanced Correlation Engine 3600 (ACE-3600) aparatinė ir programinė įranga | vnt. | 1 | 36 mėnesiai |

1. Pasiūlymo reikalavimai:
   1. Pasiūlyme Tiekėjas turi pateikti dokumentus patvirtinančius, kad jis yra „Trellix“ įrangos gamintojas arba pateikti dokumentus įrodančius, kad jis yra „Trellix“ įrangos gamintojo įgaliotas ją parduoti.
2. DUOMENŲ SAUGOS IR INFORMACIJOS KONFIDENCIALUMO REIKALAVIMAI
   1. Paslaugų atlikimo metu turi būti vadovaujamasi 2016 m. balandžio 27 d. Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas), Lietuvos Respublikos kibernetinio saugumo įstatymo, Kibernetinio saugumo reikalavimų aprašo, patvirtinto Lietuvos Respublikos Vyriausybės 2018 m. rugpjūčio 13 d. nutarimu Nr. 818 „Dėl Lietuvos Respublikos kibernetinio saugumo įstatymo įgyvendinimo“, Valstybinės mokesčių inspekcijos informacinių sistemų duomenų saugos nuostatų, patvirtintų Valstybinės mokesčių inspekcijos prie Lietuvos Respublikos finansų ministerijos viršininko 2005 m. spalio 10 d. įsakymu Nr. V-197 „Dėl Valstybinės mokesčių inspekcijos informacinių sistemų duomenų saugos nuostatų patvirtinimo“ (2021 m. liepos 20 d. įsakymo Nr. V-281 redakcija) ir kitų teisės aktų nuostatomis.
   2. Tiekėjas galės vykdyti Sutartį tik Tiekėjo specialistams (komandos nariams) pasirašius Konfidencialumo pasižadėjimo formą, patvirtintą Valstybinės mokesčių inspekcijos prie Lietuvos Respublikos finansų ministerijos viršininko 2019 m. sausio 7 d. įsakymo V-4 „Dėl duomenų tvarkymo sutarties ir konfidencialumo pasižadėjimo“.
   3. Tiekėjui ir jo darbuotojams gali būti taikoma Lietuvos Respublikos baudžiamajame kodekse, Lietuvos Respublikos administracinių nusižengimų kodekse ir kituose Lietuvos Respublikos galiojančiuose teisės aktuose numatyta atsakomybė, jeigu Tiekėjas ir / ar jo darbuotojai Paslaugų atlikimo metu pažeis informacijos saugumo (konfidencialumo, vientisumo ir prieinamumo) reikalavimus. Tiekėjas turės atlyginti nuostolius, susijusius su neteisėtu informacijos tvarkymu ar kitais informacijos saugumo pažeidimais.
   4. Tiekėjui paslaptyje laikoma informacija teikiama tik tokios apimties, kuri būtina Paslaugoms atlikti. Tiekėjas turi imtis visų teisinių, techninių ir organizacinių priemonių gautai informacijai apsaugoti.
   5. Tiekėjas turi užtikrinti ir garantuoti, kad Tiekėjo darbuotojai, kurie atliks Paslaugas, saugos paslaptyje gautą informaciją tiek Paslaugų teikimo metu, tiek pasibaigus Sutarčiai, tiek pasibaigus Tiekėjo darbuotojų darbo ar kitokiems santykiams su Tiekėju.
   6. Tiekėjas turi užtikrinti ir garantuoti, kad Tiekėjo darbuotojai, kurie atliks Paslaugas, bus supažindinti su Informaciniu pranešimu apie paslaugų / prekių tiekėjų darbuotojų asmens duomenų tvarkymą (su pranešimo forma galima susipažinti čia: <https://www.vmi.lt/evmi/documents/20142/837401/PASLAUGU+PREKIU+TEIKEJU+DARBUOTOJU+ASMENS+DUOMENU+TVARKYMAS.pdf> ). Supažindinimas privalo būti atliktas iki Paslaugų teikimo pradžios.
   7. Tiekėjas privalo nedelsdamas, ir jei įmanoma, praėjus ne daugiau kaip 24 valandoms nuo galimo informacijos saugumo incidento nustatymo, apie įvykusį ar galimai įvykusį informacijos saugos incidentą informuoti Pirkėją el. paštu [duomenu\_sauga@vmi.lt](mailto:duomenu_sauga@vmi.lt).
   8. Visi informacijos saugumo reikalavimai, taikomi Tiekėjui, yra taikomi ir jo subtiekėjams.
   9. Tiekėjo darbuotojams draudžiama savavališkai atlikti VMI prie FM informacinių išteklių diegimus bei kitokius VMI prie FM informacinių išteklių konfigūravimo darbus.
3. APLINKOSAUGINIAI REIKALAVIMAI:
   1. Šalys, siekdamos užtikrinti aplinkosauginių principų laikymąsi, įsipareigoja mažinti popieriaus sunaudojimą, atsisakyti nebūtino dokumentų kopijavimo ir spausdinimo, rengiama dokumentacija, kiek tai įmanoma, Pirkėjui turi būti pateikta elektroniniu formatu, o dokumentacija, kuri turi būti pasirašoma, pasirašoma elektroniniu parašu. Esant būtinybei spausdinti, naudojamas perdirbtas popierius, kuris atitinka žaliojo pirkimo reikalavimus, nurodytus Aplinkos apsaugos kriterijų taikymo, vykdant žaliuosius pirkimus, tvarkos apraše, patvirtintame Lietuvos Respublikos aplinkos ministro 2011 m. birželio 28 d. įsakymu D1-508 „Dėl Aplinkos apsaugos kriterijų taikymo, vykdant žaliuosius pirkimus, tvarkos aprašo patvirtinimo“.

\_\_\_\_\_\_\_\_\_\_